
Днес, 24.11.2021 г. от 12:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по туризъм (ПКТ).
На заседанието на комисията присъстваха: Мария Маркова – председател, Пеньо Мечков – зам.-председател и членове: проф. д-р Севдалина Турманова, Димчо Грудев, Юлиян Кулев и Христо Панайотов.
Отсъства Юлиян Георгиев.
От общинска администрация присъстваха: Весна Балтина – зам.-кмет „Стратегическо развитие и екология, дигитализация и адаптация към промените на климата“, Диана Саватева – зам.-кмет „Култура, туризъм и спорт“ и Радовеста Стюърт – директор на ОП „Туризъм“.
 Заседанието откри и ръководи председателят на ПКТ – Мария Маркова, като с 4 гл. „за“, 0 гл. „против“ и 0 гл. „въздържали се“ се при следният

ДНЕВЕН РЕД

1. ОбС 08-00-12164 Докладна записка от д-р Георги Дракалиев – председател на Постоянната комисия по общинска собственост, общински предприятия и дружества, относно: Наредба за изменение и допълнение на Наредбата за рекламната и информационна дейност на територията на община Бургас

1. ОбС 08-00-12162 Докладна записка от Димитър Николов – кмет на Община Бургас, относно: Приемане на План за интегрирано развитие на Община Бургас за периода 2021 – 2027 г. 

1. ОбС 08-00-12157 Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2021 г. до 31.10.2021 г. 
-----------------------------------------------------------------------------------
По точка 1

ОбС 08-00-12164 
Докладна записка от д-р Георги Дракалиев – председател на Постоянната комисия по общинска собственост, общински предприятия и дружества, относно: Наредба за изменение и допълнение на Наредбата за рекламната и информационна дейност на територията на община Бургас

След като се запознаха с докладната записка и в резултат на явно гласуване, с 3 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.

-----------------------------------------------------------------------------------
По точка 2

ОбС 08-00-12162 
Докладна записка от Димитър Николов – кмет на Община Бургас, относно: Приемане на План за интегрирано развитие на Община Бургас за периода 2021 – 2027 г.

Весна Балтина – зам.-кмет „Стратегическо развитие и екология, дигитализация и адаптация към промените на климата“ уточни, че планът се внася повторно за разглеждане от Общински съвет – Бургас, след получено решение от Регионалната инспекция по околна среда и водите – гр. Бургас. Тя информира заседаващите, че програмата за реализация е допълнена с постъпили предложения от постоянните комисии към Общинския съвет.
Радовеста Стюърт – директор на ОП „Туризъм“ представи плановете за развитие на Община Бургас в областта на туризма.
Диана Саватева – зам.-кмет „Култура, туризъм и спорт“ допълни, че е приоритет да се развие тази част от града, започваща от Спортен комплекс „Парк Арена ОЗК“, Парк „Света Троица“, към Зала „Младост“ до Спортна зала „Арена Бургас“, която предстои да се открие. Тя посочи, че се работи за осъществяване на зона за спортен туризъм, разпознаваема както от бургазлии, така и от гости на града.
След като обсъдиха докладната записка и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.

-----------------------------------------------------------------------------------
По точка 3

ОбС 08-00-12157 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2021 г. до 31.10.2021 г.

Проф. д-р Севдалина Турманова, представи отчета за дейността на Общински съвет – Бургас и неговите комисии за периода от 01.05.2021 г. до 31.10.2021 г.
След като се запознаха с отчета и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното
РЕШЕНИЕ:
Приема за сведение отчета от проф. д-р Севдалина Турманова – председател на Общински съвет – Бургас. 
-----------------------------------------------------------------------------------

